**28.10.2021(2)**

**E-pasta nosaukums:**

Informatīvā kampaņa "Digitālais Covid-19 sertifikāts - drošākai ikdienai!"

**E-pasta teksts:**

Nacionālais veselības dienests (NVD) informē, ka no šī gada 1. novembra tiks uzsākta informatīvā kampaņa plašākai sabiedrības informēšanai par digitālo Covid-19 sertifikātu saņemšanas un izmantošanas iespējām “**Digitālais Covid-19 sertifikāts – drošākai ikdienai!**”.

Informatīvās kampaņas norises periods ir 01.11.2021. – 15.11.2021. Šajā laikā dažādos komunikācijas kanālos tiks popularizēta tīmekļvietne [www.covid19sertifikats.lv](http://www.covid19sertifikats.lv/) un izplatīti informatīvi, skaidrojoši materiāli par to:

* Kādos gadījumos ir izveidojams Covid-19 sertifikāts?
* Kā apskatīt un saglabāt savu sertifikātu tīmekļvietnē [www.covid19sertifikats.lv](http://www.covid19sertifikats.lv/)?
* Kā saņemt sertifikātu, ja iedzīvotājs nelieto internetu vai iedzīvotājam nav internetbankas vai cita rīka, lai pieslēgtos [www.covid19sertifikats.lv](http://www.covid19sertifikats.lv/)?
* u.c. noderīga informācija par Covid-19 sertifikātiem.

 Kampaņas ietvaros plānotās aktivitātes:

* reklāmas video rullīša pārraidīšana televīzijā;
* reklāmas džingla pārraidīšana radio;
* vides reklāma sabiedriskā transporta pieturvietās, uz ēku monitoriem;
* video rullīša pārraidīšana sabiedriskā transporta monitoros;
* reklāmas banera izvietošana interneta portālos;
* kampaņa sociālajos tīklos Twitter un Facebook;
* u.c. aktivitātes.

Aktuālā informācija par kampaņas norisi mediju pārstāvjiem tiks sniegta 1. novembrī preses konferences ietvaros. Informācija par kampaņu un kampaņas vizuālie materiāli būs pieejami NVD tīmekļvietnē [www.vmnvd.gov.lv](http://www.vmnvd.gov.lv/) un NVD profilos sociālajos tīklos Twitter (@VMNVD) un Facebook (@VeselibasDienests).

 Vienlaikus atgādinām, ka:

* Jautājumu gadījumā par digitālajiem Covid-19 sertifikātiem iedzīvotāji var noskaidrot atbildes tīmekļvietnes [www.covid19sertifikats.lv](http://www.covid19sertifikats.lv/) sadaļā “[Jautājumi un atbildes](https://covid19sertifikats.lv/Home/Answers)” vai zvanot uz uzziņu tālruni 8989.
* Informācija par sertikāta saņemšanu, ja iedzīvotājs nelieto internetu vai nevar pieslēgties sertifikātu tīmekļvietnē, ir pieejama NVD tīmekļvietnes sadaļā “[Sertifikāta saņemšana, ja iedzīvotājs nelieto internetu](https://www.vmnvd.gov.lv/lv/sertifikata-sanemsana-ja-iedzivotajs-nelieto-internetu)”.